ناۋەنڎو یاۋنەری و چاپەمەنی هەپەگەی جە ئەرەیاۋنېوەنە باسش چانەی کەرڎەن کە جە ٢٤، ٢٥ و ٢٦و نیسانیەنە مەیڎانەکۍ مدرامانی جە هەرێمو زاپی لانیکەم ٧٧ جارۍ بۊمبواران کریېنۍ.
جە ئەرەیاۋناکەنە سەبارەڎ بە ھجومەکا سوپاو ترکی ئەرەگیری ئی زانیارییۍ ۋەڵاکریېنۍ:
١.هەرێمو زاپی
-ڕۊو ٢٥و نیسانی سەعاڎ ٠٧:٣٠ و ٠٨:٣٠ دەیەقا سەر سەعبی سوپاو ترکی ئەرەگیری ٣ جارۍ بە چەکی قورس ھجومش کەرڎ سەرو سەنگەرەکا مدرامانیما جە سیدا. هێزەکېما جە چوارچێوەو پارېزناو ۋېشانە وەرپەرچشا دېوە و جەنگ ڕوۋەشدا.
-٢٥و نیسانی سەعاڎ ٠٩:٠٠ سوپاو ترکی ئەرەگیری بە چەکی قورس ھجومش کەرڎ سەرو مەیڎانو مدرامانو کەشو جودی. هێزەکۍ یەژاستاریما پۍ پارێزناو ۋێشا وەرپەرچشا دېۋە و جە جەنگەکەنە ئەرەگیرۍ کوشیا.
-٢٥و نیسانی سەعاڎ ١٦:٢٠ دەیەقۍ سوپاو ترکی ئەرەگیری جارێوەتەر بە چەکی قورس ھجومش کەرڎ سەرو مەیڎانو مدرامانو کەشو جودی و جە پېۋەرەداکەینە ئەرەگیرۍ کوشیا.
٢. ھجومەکۍ سوپاو ترکی ئەرەگیری
"جە ٢٤، ٢٥ و ٢٦و نیسانیەنە سەنگەرەکۍ مدرامانیما جە مەیڎانو مدرامانو کەشو جودی، کەشو ئامێدی، چەمچۊی و سیداینە ٨ جارۍ بە هەلیکۊپتەری ھجومکەر، ٦٩جارېچ بە کاتیوشا، تانک و چەکی قورس بۊمبۋاران کریېنۍ".
هـ . ش
